



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD** |

**DECIZIA INIȚIALĂ**

**din 23 IUNIE 2022**

Urmare a notificării depusă de **KAUFLAND ROMANIA SCS,** cu sediul în municipiul București, str. Barbu Văcărescu, nr. 120-144, privind prima versiune a planului: ***”Elaborare Plan Urbanistic Zonal în vederea construirii hipermarket Kaufland și construcții anexă (container prefabricat fast food Imbis, terasă acoperită clienți, boxă de reciclare, post trafo, bazin rezervă incendiu, amenajări exterioare incintă – platformă parcare, spații verzi, drumuri, trotuare, accese rutiere și pietonale, racorduri la drumuri publice, împrejmuire teren, organizare de șantier, branșamente la utilități și rețele instalații, amplasare elemente publicitare, pilot totem, bariere acces auto, ziduri de sprijin, operațiuni cadastrale)”*,** în orașul Năsăud, str. Rahovei, nr. 3, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 6989/06.06.2022, ultima completare la nr. 7169/09.06.2022, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din data de 22.06.2022,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

**Planul Urbanistic Zonal** - “Elaborare Plan Urbanistic Zonal în vederea construirii hipermarket Kaufland și construcții anexă (container prefabricat fast food Imbis, terasă acoperită clienți, boxă de reciclare, post trafo, bazin rezervă incendiu, amenajări exterioare incintă – platformă parcare, spații verzi, drumuri, trotuare, accese rutiere și pietonale, racorduri la drumuri publice, împrejmuire teren, organizare de șantier, branșamente la utilități și rețele instalații, amplasare elemente publicitare, pilot totem, bariere acces auto, ziduri de sprijin, operațiuni cadastrale)”, în orașul Năsăud, str. Rahovei, nr. 3, judeţul Bistriţa-Năsăud,

**titular**: **KAUFLAND ROMANIA SCS,** din municipiul București, str. Barbu Văcărescu, nr. 120-144,

**nu necesită evaluare de mediu, nu necesită evaluare adecvată și se adoptă fără aviz de mediu.**

- Planul Urbanistic Zonal se elaborează pentru încadrarea terenului în zona IS1b - Instituţii publice şi servicii de interes general propuse prin reconversia funcţională a zonelor industriale sau de depozitare existente (SC INEUL, SERELE, depozite EN –GROS).

|  |  |  |  |  |
| --- | --- | --- | --- | --- |
| **Zone functionale** | **Existent PUG** | | **Propus PUZ** | |
| **mp** | **%** | **mp** | **%** |
| **Suprafata teren care a generat PUZ** | **14.609mp** | **100%** | **14.609mp** | **100%** |
| **UTR** | **M1** | | **IS1** | |
| **Spatii industriale – arie construita (din acte)** | **2493mp** | **17.06%** | **0** | **0** |
| **Spatii comerciale – arie construita**  **Hipermarket** | **0** | **0** | **5169mp** | **35.38%** |
| **Spatii comerciale – arie desfasurata** | **0** | **0** | **5516mp** | **0.38** |
| **POT** | **POT existent = 17.06% POT maxim cf. PUG = 40%** | | **POT Propus = 35.38% POT maxim = 50%** | |
| **CUT** | **CUT existent = 0.2**  **CUT maxim cf. PUG = 1** | | **CUT propus = 0.38 CUT maxim = 1** | |
| **Circulatii auto** | **5420.97** | **37.11%** | **6731mp** | **46.07%** |
| **Circulatii pietonale** | **554mp** | **3.8%** |
| **Spatii inierbate natural** | **6695.03** | **45.83%** | - | - |
| **Spatii verzi amenajate** | **-** | **-** | **2155mp** | **14.75%** |
| **Numar locuri de parcare** | **-** | | **183** | |

- prin PUZ-ul studiat se propune schimbarea din zona M1- subzonă de protecție monumente istorice, formată din depozite-en gros, unități productive poluante și nepoluante, existente și prestări servicii, sedii de firme propuse, funcțiunea actuală fiind de curți construcții;

- nr. locuri parcare propuse -183 locuri de parcare pe proprietate privată;

- accesele carosabile și pietonale se fac din str. Rahovei.

**Motivele care au stat la baza luării deciziei etapei de încadrare, luând în considerare criteriile prevăzute în anexa 1 a HG nr. 1076/2004, sunt următoarele:**

***1. Caracteristicile planurilor şi programelor cu privire, în special, la:***

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

- prin PUZ-ul studiat se propune schimbarea din zona M1- subzonă de protecție monumente istorice, formată din depozite-en gros, unități productive poluante și nepoluante, existente și prestări servicii, sedii de firme propuse, funcțiunea actuală fiind de curți construcții, în vederea construirii unui magazin Kaufland;

- Planul urbanistic zonal coordonează dezvoltarea urbanistică integrată a zonei studiate și asigură corelarea programelor de dezvoltare urbană a zonei cu Planul Urbanistic General. În privința alocării resurselor creează un cadru pentru proiecte și alte activități viitoare;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

- conform documentației depusă, PUZ-ul propus respectă condițiile din Regulamentul Local de Urbanism aferent PUG-ului orașului Năsăud cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;

- nu sunt afectate planuri urbanistice în vigoare sau propuse, în zonă nu există studii de urbanism recente;

- planul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

- folosința actuală curți contrucții, cu suprafața de 14609 m2;

- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;

- terenul studiat nu este expus riscurilor naturale (fenomene de instabilitate, inundabilitate).

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- Planul Urbanistic Zonal se elaborează pentru încadrarea terenului în zona IS1b - Instituţii publice şi servicii de interes general propuse prin reconversia funcţională a zonelor industriale sau de depozitare existente (SC INEUL, SERELE, depozite EN –GROS).

|  |  |  |  |  |
| --- | --- | --- | --- | --- |
| **Zone functionale** | **Existent PUG** | | **Propus PUZ** | |
| **mp** | **%** | **mp** | **%** |
| **Suprafata teren care a generat PUZ** | **14609 mp** | **100%** | **14609 mp** | **100%** |
| **UTR** | **M1** | | **IS1** | |
| **Spatii industriale – arie construita (din acte)** | **2493 mp** | **17.06%** | **0** | **0** |
| **Spatii comerciale – arie construita**  **Hipermarket** | **0** | **0** | **5169 mp** | **35.38%** |
| **Spatii comerciale – arie desfasurata** | **0** | **0** | **5516 mp** | **0.38** |
| **POT** | **POT existent = 17.06% POT maxim cf. PUG = 40%** | | **POT Propus = 35.38% POT maxim = 40%** | |
| **CUT** | **CUT existent = 0.2**  **CUT maxim cf. PUG = 1** | | **CUT propus = 0.38 CUT maxim = 1** | |
| **Circulatii auto** | **5420,97 mp** | **37.11%** | **6731 mp** | **46.07%** |
| **Circulatii pietonale** | **554 mp** | **3.8%** |
| **Spatii inierbate natural** | **6695,03 mp** | **45.83%** | - | - |
| **Spatii verzi amenajate** | **-** | **-** | **2155 mp** | **14.75%** |
| **Numar locuri de parcare** | **-** | | **183** | |

- prin PUZ-ul studiat se propune schimbarea din zona M1- subzonă de protecție monumente istorice, formată din depozite-en gros, unități productive poluante și nepoluante, existente și prestări servicii, sedii de firme propuse, funcțiunea actuală fiind de curți construcții;

- nr. locuri parcare propuse -183 locuri de parcare pe proprietate privată;

- accesele carosabile și pietonale se fac din str. Rahovei.

*d) problemele de mediu relevante pentru plan sau program:* alimentarea cu apă se va face de la rețeaua de apă potabilă a orașului Năsăud; apa uzată menajeră va fi evacuată în rețeaua de canalizare a orașului Năsăud;

- factorul de mediu aer: principalele surse de poluare a aerului sunt traficul auto, dar lucrările propuse nu sunt de anvergură, iar efectele posibile asupra aerului vor fi punctuale, de scurtă durată și numai în perioada de realizare a proiectului. Emisiile rezultate de la încălzire, nu afectează semnificativ factorul de mediu aer, pompa de căldură va fi omologată, astfel că emisiile se vor încadra în limitele admise conform Ord. MAPPM nr. 462/1993;

- factorul de mediu sol: poate fi afectat prin depozitări necontrolate de deșeuri. Se vor respecta măsurile necesare privind modul de depozitare pentru toate categoriile de deșeuri generate.

Având în vedere dimensiunile reduse ale planului propus și tipul de activitate ulterioară, cantitatea de deșeuri generată pe amplasament va fi redusă;

-zgomot şi vibraţii: Se vor asigura toate măsurile necesare astfel încât activitățile de pe amplasament să nu producă zgomote care să depășească limitele prevăzute de STAS 10.009/2017.

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

- planul va respecta la implementare legislația națională și comunitară de mediu în vigoare;

- este prevăzută o suprafață de spații verzi amenajate de 2155 m2.

***2. Caracteristicile efectelor şi ale zonei posibil a fi afectate cu privire, în special, la:***

*a) probabilitatea, durata, frecvenţa şi reversibilitatea efectelor:*

- În condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu.

*b) natura cumulativă a efectelor:*

- P.U.Z.- ul nu generează efecte negative asupra altor planuri și programe.

*c) natura transfrontieră a efectelor:* Nu este cazul;

*d) riscul pentru sănătatea umană sau pentru mediu (de exemplu, datorită accidentelor);*

- Nu există risc pentru sănătatea umană sau pentru mediu. Ținând cont de specificul zonei, zonă de locuit și funcțiuni complementare, nu există emisii de noxe peste normele admise.

*e) mărimea şi spaţialitatea efectelor (zona geografică şi mărimea populaţiei potenţial afectate):*

- Efectele generate de plan sunt de mică amploare raportate la suprafața studiată.

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;*

*(ii)depăşirea standardelor sau a valorilor limită de calitate a mediului;*

*(iii) folosirea terenului în mod intensiv;*

- În urma amenajărilor propuse, procentul de ocupare al terenului va fi de maxim 40%, iar coeficientul de ocupare al terenului de maxim 1,0.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora.

3. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

4. În vederea realizării proiectelor propuse prin PUZ, titularul va notifica APM Bistrița-Năsăud și va solicita actele de reglementare conform legislației de mediu în vigoare.

5. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării și declanșarea etapei de încadrare, apărute pe site-ul APM Bistrița-Năsăud la data de 06.06.2022 și în ziarul ”Răsunetul” la data de 03.06.2022 și la data de 07.06.2022;

**Nu s-au înregistrat observaţii sau comentarii din partea publicului interesat.**

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV, ŞEF SERVICIU AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

chim. Rodica Sălăjan

**AGENŢIA PENTRU PROTECŢIA MEDIULUI BISTRIȚA-NĂSĂUD**



Adresa: strada Parcului nr.20, Bistrița, Cod 420035 , Jud. Bistrița-Năsăud

E-mail; Tel. 0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |